Gedink jou kind is in goeie hande? | Melanie se Knubbelgoedjies
Gedink jou kind is in goeie hande?
Ek is ‘n finale jaar drama student en een van my projekte blokke vir die jaar is “Interaktiewe teater”. Dit is soos “Theatre for Community Development”, ons werk ‘n program uit bestaande uit ‘n oorhoofse tema soos: “Omgewing” dan inkorporeer ons hierdie tema in ‘n reeks speletjies wat ons dan by skole gaan aanbied. Deur middel van die speletjies ontbloot kinders self probleme in hulle lewens of omgewings. Ons bied nie oplossings nie, ons is net daar bloot om te dien as fassaliteerders. Die oplossings kom later.
Groot was my skok toe ons ‘n program gaan aanbied oor kindermishandeling en daai hele storie van om respek vir jouself te hê en wat jou eie persoonlike spasie is ens. ens. by een van die skole net buite Stellenbosch. Die onderwysers so 4 of wat het bygestaan toe ons die program begin en so op die kinders geskel as dit net lyk of hulle ietsie verkeerd doen. Toe die een kleintjie nie vinnig genoeg loop volgens die onderwyser se sin nie het sy hom omtrent ‘n stoot gegee dat sy amper oor haar eie voete struikel. Hulle Afrikaanse woordeskat was ook nie baie waffers nie hulle het goed gesê soos:”Luister nou vir die juffroue!” en “Jul gaan mos nou stilsit en luister, nuh?” en “trek jou broek op,man, jou ballas hang uit!’. Die onderwysers het tussenin speletjies ingechip en op die kinders gegil.
Die arme kindertjies het geen selfvertroue nie en lyk heeltyd te bang om iets te sê. Dit was vir my erg om te sien dat hier is ons besig om te praat oor hoe om mekaar te behandel en dat emosionele en fisiese aftakeling verkeerd is en dat die onderwysers hul nie eers daaraan steur nie en die grootste sondebokke is van die lot. As hulle nie eens respek het vir ons fasaliteerders nie.. Ag, nee. My gesig kook sommer!
En dis hoe ons kinders groot word. Wonder of die onderwysers vir opleiding gegaan het of is hulle maar net by chance daar gesit is omdat hulle nie erens anders werk het nie? Besef die regering dat die kinders ons land se toekoms is?
Ag, nee. Iemand help net
5 Responses to “Gedink jou kind is in goeie hande?”
Mei 16, 2008 at 18:29
Goede genade, dis net so erg soos Dellie se blog… Dis geen wonder ons arme kinders is deesdae die kluts so lekker kwyt nie!!
Mei 16, 2008 at 18:38
😯 nee, nou raak dinge te erg in die onderwys. Wat help dit dan nog ouers leer hulle kinders by die huis, en alles word afgebreek by die skool. En sulke tale?
Mei 17, 2008 at 09:43
Ek dink dat dit ongelukkig dalk vir sommige kinders netso by die huis ook is? Ons sal wel eendag die vrugte pluk van die twak wanneer die kinders groot is, nie waar nie… 😦
Mei 20, 2008 at 11:44
Mei 22, 2008 at 12:06
Dis frikkin belaglik. En dis ‘n realiteit. Dis wat dit belagliker maak. (Verwys Roer se nuutste entry).
Mei 16, 2008 at 17:19